**Joulukaivos ihastuttaa aidolla tunnelmalla ja joulupukin tapaamisella**

*Tytyri Elämyskaivoksen uumenissa miltei 100 metriä maan alla tapahtuu kummia. Vanhat kaivoskäytävät täyttyvät joulun tuoksuista, jouluisista äänistä, koristeista ja tunnelmasta. Keittiössä häärii joulumuori, ja tonttujen jo valmistaman lahjavuoren äärellä joulupukilla on aikaa ottaa vastaan kaikki lapset ja lapsenmieliset.*

Tytyri Elämyskaivoksen joulu tarjoaa perinteistä jouluntunnelmaa ja viihdyttävän koko perheen retkikohteen Lohjalla noin puolen tunnin matkan päässä pääkaupunkiseudusta. Jouluteemaisen joululuolan lisäksi Tytyri Elämyskaivoksessa pääsee tutustumaan kaivoshistoriaa, taidenäyttelyyn sekä Suomen geologiaan samalla pääsylipulla. Maan alla sijaitsevan juhlatilan voi vuokrata omiin tarpeisiin tai nauttia valmiista joulukonserteista, illallisista tai näiden yhdistelmästä.

Joulukuun ajan kaivoksen pihapiiristä lähtee myös Lohjan liikuntakeskuksen Tonttupolku, joka tarjoaa perheen pienimmille mukavan ulkoiluretken erilaisia tonttuja maastosta etsien.

Lohjan pitkän linjan joulutraditiota edustavat Menneen ajan joulumarkkinat, jotka järjestetään 14. – 15.12. majesteetillisen Lohjan Pyhän Laurin kirkon ympäristössä. Markkinoilla pääsee ihailemaan kädentaitajien taidonnäytteitä, nauttimaan lämmikettä ruoan ja juoman muodossa ja tietysti ostamaan tuliaisia kotiin tai lahjaksi. Joulun tunnelma tulee Lohjalta.

Kutsumme teidät lämpimästi tervetulleiksi tutustumaan kaivokseen.

Lisätietoja:
[www.visitlohja.fi/joulu](http://www.visitlohja.fi/joulu)

Matkailupäällikkö Jarkko Koskenmäki:
puh. 040 686 7083
jarkko.koskenmaki@lohja.fi